Φερντινάν Κενισσέ

Ο Φερντινάν Ζυλ Κενισσέ (Ferdinand Jules Quénisset), (Παρίσι, 1872 – Ζυβιζί-συρ-Ορζ, 1951) ήταν Γάλλος αστρονόμος και αστροφωτογράφος.James S. Curlin, Ferdinand Quénisset: Pioneering Astrophotographer, Παρίσι, 2022, σελ. xiii-xiv. ISBN 978-2-9576244-0-9.

Βιογραφία
Ο Φερντινάν Κενισσέ γεννήθηκε στο Παρίσι την 8 Αυγούστου 1872 και απεβίωσε στο Ζυβιζί-συρ-Ορζ την 8 Απριλίου 1951. Ήταν Γάλλος αστρονόμος που ειδικεύτηκε στην αστροφωτογραφία.

Δεν είναι ευρύτερα γνωστός, καθώς ελάχιστα έχουν γραφεί για αυτόν και το έργο του και διότι έζησε υπό τη σκιά του φημισμένου αστρονόμου Καμίγ Φλαμμαριόν. Έχει μάλιστα χαρακτηρισθεί ως πιστός συνεργάτης, βοηθός, εκπρόσωπος, ακούραστη δεξιά χειρ, ακόλουθος, διάδοχος, πιστότατος μαθητής και συνεργάτης ή απλώς φίλος του Φλαμμαριόν.James S. Curlin, Ferdinand Quénisset: Pioneering Astrophotographer, Παρίσι, 2022, σελ. xiii. ISBN 978-2-9576244-0-9.

Εργάστηκε ως παρατηρητής με τον Καμίγ Φλαμμαριόν στο Αστεροσκοπείο Ζυβιζί-συρ-Ορζ της Γαλλίας, από το 1906 έως το 1951, όπου είχε ήδη προηγουμένως εργαστεί από το 1892 έως το 1893. Προκάτοχος της θέσης του ήταν ο διάσημος Έλληνας αστρονόμος Ευγένιος Αντωνιάδης, ο οποίος επέστρεψε στη γενέτειρα χώρα του, Ελλάδα, το 1902 για να παντρευτεί και το 1908 επέστρεψε στη Γαλλία για να εργαστεί στο Αστεροσκοπείο των Παρισίων.Ferdinand Jules Quénisset, L'Astronomie, 1951, τ. 65, σελ. 357.

Ο Κενισσέ έκανε πολλές παρατηρήσεις και τράβηξε πολλές φωτογραφίες της Σελήνης και των πλανητών Αφροδίτη, Άρη, Δία. Ανακάλυψε τους κομήτες C/1893 N1 και C/1911 S2.

Μετά τον θάνατό του, το 1973, η Διεθνής Αστρονομική Ένωση αποφάσισε την ονοματοθέτηση ενός κρατήρα του Άρη με το επώνυμό του, γνωστού ως Κενισσέ.

Παραπομπές

Βιβλιογραφία
James S. Curlin, Ferdinand Quénisset: Pioneering Astrophotographer, Παρίσι, 2022. ISBN 978-2-9576244-0-9

Εξωτερικοί σύνδεσμοι
 Astronomes de Juvisy 

Κατηγορία:Γάλλοι αστρονόμοι